open-index/open-wikipedia-markdown huggingface dataset:
Australian Grand Prix 2004

**[[Australian Grand Prix]] [[2004]]** (virallisesti **LXIX Foster's Australian Grand Prix**) oli Formula 1 -kauden 2004 1. osakilpailu, joka ajettiin 7. maaliskuuta Albert Parkin radalla Australiassa. Kilpailun voitti Saksan Michael Schumacher.

Lokakuussa 2003 Suomen ensimmäiseksi Foster's Grid Girliksi valittu Anna-Maija Järventaus, pääsi edustamaan suomea Australian osakilpailussa.

## Kilpailu

## Muuta
* Christian Klienin, Giorgio Pantanon ja Gianmaria Brunin uran ensimmäinen kilpailu.
* Nick Heidfeldin ensimmäinen kilpailu Jordanilla.
* Giancarlo Fisichellan ensimmäinen kilpailu Sauberilla.
* Zsolt Baumgartnerin ensimmäinen kilpailu Minardilla

## Tilanne kuljettajien MM-sarjassa

## Lähteet
Edit Bauer

**Edit Bauer** (s. 30. elokuuta 1946) on slovakialainen poliitikko. Hän kuuluu lähinnä etnisen unkarilaisvähemmistön tukemaan Magyar Koalíció Pártja -puolueeseen. Euroopan parlamentin jäsenenä hän on oli vuosina 2004–2014 Kansanpuolueen ryhmässä. 

## Lähteet
Tuileries’n palatsi

**Tuileries’n palatsi** () oli Pariisin keskustassa sijainnut palatsi, joka kuului samaan pihapiiriin Louvren palatsin kanssa. Tuileries’n rakentaminen aloitettiin vuonna 1564, samaan aikaan kuin puutarha, joka tunnetaan nimellä Tuileries’n puisto, *les Jardins des Tuileries*. Palatsia laajennettiin useaan otteeseen kunnes se sulki Louvren pihapiirissä olleen aukon. Tuileries’n palatsi tuhoutui vallankumouksellisen Pariisin kommuunin kannattajien sytyttämässä tuhopoltossa vuonna 1871.  

## Historia
Palatsin rakentaminen alkoi Katariina de’ Medicin aloitteesta vuonna 1564 paikalle, jossa oli aikaisemmin valmistettu ja poltettu tiiliä. Tästä palatsi ja sen yhteyteen rakennettu puisto saivat nimensä, joka tarkoittaa ”tiilitehtaat”. Rakentamista jatkettiin seuraavina vuosisatoina kunnes julkisivun pituus saavutti 266 metrin pituuden. 

Tuileries’n palatsi palveli 1500–1800-luvuilla ajoittain kuninkaallisena asuntona. Sen asukkaita olivat Henrik IV ja Ludvig XIV, joka asui siellä ennen kuin siirsi hovinsa rakennuttamaansa uuteen Versailles’n palatsiin Pariisin ulkopuolelle.  Aurinkokuninkaan lähdettyä osa tiloista toimi hovin teatterina, kunnes Ludvig XVI joutui perheineen Ranskan vallankumouksen aikana palaamaan Pariisiin ja asumaan palatsissa vartioituna. Kansanjoukkojen suorittama Tuileries’n palatsin valtaus 10. elokuuta 1792 oli eräs vallankumouksen käännekohdista ja johti monarkian lakkauttamiseen reilua kuukautta myöhemmin.

Kansalliskonventti asettui palatsiin 10. toukokuuta 1793 ja palatsi sai uuden nimen, kansallispalatsi, *le palais national*. Palatsia käytettiin kokoustiloina. 

Kuningaskunnan palauttamisen jälkeen Tuileries oli taas kuninkaallinen asunto Ludvig XVIII:n aikana ja se palveli  keisarikuntaa vielä Napoleon III:nkin asuntona, kunnes Pariisin kommuuni teki uutena omistajana siitä kaikille avoimen teatterin ja konserttisalin. Toukokuussa 1871 palatsi kuitenkin poltettiin tahallisesti. Se paloi kolme päivää, kunnes 27. toukokuuta jäljellä olivat vain mustuneet rauniot.

Oltuaan kaksitoista vuotta paikoillaan rauniot purettiin vuonna 1882 ja tilalle rakennettiin siihen kuuluneen puiston laajennus, joka noudattaa André Le Nôtren suunnittelemaa kaavaa vuodelta 1664.

## Uudelleenrakentamissuunnitelmat

Ranskassa on alettu 2000-luvulla tutkia mahdollisuutta rakentaa palatsi uudelleen yksityisten yritysten rahoituksen turvin. Uudelleenrakentamista tutkinut komissio jätti raporttinsa helmikuussa 2007. Se arvioi kustannusten nousevan 340 miljoonaan euroon.

## Lähteet

## Aiheesta muualla

* Tuileries’n linnan muiston ylläpitämiseen tähtäävät sivut 
* Tuileries’n palatsin uudelleenrakentamista edistävät sivut   
* Les Tuileries, Vallankumouksen muistopaikka  
*  Linna, joka on rakennettu Tuileries’n palatsin kivistä
Jean-Marie Beaupuy

**Jean-Marie Beaupuy** (s. 28. marraskuuta 1943) on ranskalainen Ranskan demokratian unionin poliitikko. Hän toimi vuosina 2004–2009 Euroopan parlamentin jäsenenä Euroopan liberaalidemokraattien liiton ryhmässä. 

## Lähteet
Christopher Beazley

**Christopher John Pridham Beazley** (s. 5. syyskuuta 1952) on brittiläinen Konservatiivisen puolueen poliitikko. Hän on toiminut Euroopan parlamentin jäsenenä vuosina 1984–1994 ja uudelleen vuosina 1999–2009.

Myös Beazleyn isä Peter Beazley oli europarlamentaarikko (1922–2004).

## Lähteet
Marko Matvere

**Marko Matvere** (s. 4. helmikuuta 1968 Pärnu) on virolainen näyttelijä. Hän on toiminut Tallinnan kaupunginteatterissa siitä lähtien, kun hän valmistui Tallinnan konservatorion teatterikoulusta vuonna 1991. Hän toimi juontajana Annely Peebon kanssa vuonna 2002 järjestetyssä Eurovision laulukilpailussa Tallinnassa.

1992 Toruńissa järjestetyissä elokuvafestivaaleilla Matvere voitti palkinnon nuorten näyttelijöiden kategoriassa, jonka lisäksi hän on voittanut parhaan näyttelijän palkinnon vuosina 1995, 1996, 1998, ja 1999.
Zsolt Becsey

**Zsolt László Becsey** (s. 12. tammikuuta 1964) on unkarilainen poliitikko. Becsey syntyi Szegedissä ja sai taloustieteellisen koulutuksen. Hän kuuluu *[[Fidesz|Fidesz – Magyar Polgári Szövetség]]* -puolueeseen ja istui vuosina 2004–2009 Euroopan kansanpuolueen (kristillisdemokraattien) ja Euroopan demokraattien ryhmän jäsenenä Euroopan parlamentissa. 

## Lähteet
Veikko Wainio

**Jalo Veikko (J. V.) Wainio** (26. kesäkuuta 1894 Prunkkala – 5. huhtikuuta 1972 Oulu) oli suomalainen lehtori ja kouluneuvos, joka toimi pitkään IKL:n kansanedustajana. Hän oli myös kirjailija ja käytti nimimerkkiä Yrjö Salmela.

Wainion vanhemmat olivat kauppias Frans Wainio ja Charlotta Wilhelmina Eklund. Hän pääsi ylioppilaaksi 1915 ja suoritti filosofian kandidaatin tutkinnon 1924. Wainio toimi Isonkyrön keskikoulun johtajana 1924–1925, Helsingissä Suomalaisen normaalilyseon vt. historian opettajana sekä Kallion yhteiskoulun opettajana 1926–1927 sekä Oulun yhteislyseon historian ja yhteiskuntaopin vanhempana lehtorina 1927–1936. 

Hänen uransa jatkui Turun toisen suomalaisen lyseon lehtorina 1936–1947, Tampereen klassillisen lyseon lehtorina 1947–1953 ja Oulun lyseon vararehtorina ja lehtorina 1953–1954. Viimeksi Wainio oli Oulun opettajakorkeakoulun lehtorina 1953–1962 ja Oulun yliopiston opettajien valmistuslaitoksen lehtorina 1962–1963. Hän sai kouluneuvoksen arvonimen 1961.

Wainio oli IKL:n kansanedustajana 1933–1939 (Oulun läänin eteläinen vaalipiiri) ja 1939–1945 (Oulun läänin vaalipiiri). 

Wainio oli naimisissa vuodesta 1941 Selma Maria Inkalan kanssa. 

## Teoksia
* *Vääpeli Kempas : muistelmia puolustuslaitoksemme syntyajoilta*. Gummerus 1929 (nimimerkillä *Yrjö Salmela*)
* *Suomen sodan miehiä*, tekijät Eino Cederberg ja J. V. Wainio.    WSOY 1933
* *Ensimmäinen venäläistämiskausi 1890-1906*, toimittanut J. V. Vainio. Lähdevihkosia Suomen historian opiskelijoille 1.     WSOY 1934
* *Suomen sota 1808-1809*, toimittanut J. V. Vainio. Lähdevihkosia Suomen historian opiskelijoille 2.     WSOY 1934
* *Isoviha*, toimittanut J. V. Vainio. Lähdevihkosia Suomen historian opiskelijoille 3.    WSOY 1934
* *Ristiretkien aikakausi*, toimittanut J. V. Vainio. Lähdevihkosia Suomen historian opiskelijoille 4.    WSOY 1934
* *Koti ja koulu*.   Jyväskylä 1935
* *Auran suojeluskunta 1918-1938*.    Turku 1938
* *Metsäsissejä : kertomus Suomen Talvisodasta*, romaani. Otava 1940
* *Kuolemaan vihkiytynyt partio* : seikkailukertomus nykysodan päiviltä. Poikien seikkailukirjasto 101.   Otava 1942
* *Punavakoojan jäljillä : kertomus kesäsodasta 1941*. Otava 1942
* *Koulunuorison tapojen kasvatuksesta*.    Otava 1943
* *Se suuri hauki : kesäinen kertomus vanhoilta hyviltä ajoilta*, romaani.  Kirjapaja 1946
* *Perman jousi : historiallinen nuorisonromaani*. Gummerus 1948, 2. painos 1958
* *Klaus Flemingin valtikka*, romaani.  Otava 1950
* *Historiallisia kuulokuvia*, näytelmä.  Otava 1965

## Palkinnot
* Topelius-palkinto 1949

## Lähteet
*  
* Suomen kirjailijat tietokanta
* Oululaiset kirjailijat ja teokset
Katerína Batzelí

**Katerína Batzelí** (; s. 25. toukokuuta 1958) on kreikkalainen Panhelleenisen sosialistiliikkeen poliitikko. Hän oli Euroopan parlamentin jäsenenä vuosina 2004–2009 sosiaalidemokraattisessa ryhmässä.

## Lähteet

## Aiheesta muualla
* Kotisivut 
*
Kolmas Nainen (albumi)

**Kolmas Nainen** on suomalaisen Kolmas Nainen -rockyhtyeen debyyttialbumi. Se julkaistiin vuonna 1986.

## Kappaleet
**A-puoli**
#
#
#
#
#
#
#

**B-puoli**
#
#
#
#
#
#

## Kokoonpano
* Sakari Pesola – soolokitara ja laulu
* Pauli Hanhiniemi – laulu, huuliharppu, urut, piano ja kumiankka
* Timo Löyvä – kitara, saksofoni ja laulu
* Raimo Valkama – bassokitara
* Pasi Kallioniemi – rummut
Charles W. Fairbanks

**Charles Warren Fairbanks** (11. toukokuuta 1852 – 4. kesäkuuta 1918) oli yhdysvaltalainen poliitikko, joka toimi Theodore Rooseveltin varapresidenttinä.

Fairbanks valittiin republikaanipuolueen edustajana Yhdysvaltain senaattiin vuonna 1896. Hän istui senaatissa vuoteen 1905, jolloin hänestä tuli varapresidentti. Vuonna 1916 hänet valittiin Charles E. Hughesin varapresidenttiehdokkaaksi. Hughes ja Fairbanks hävisivät demokraattien Woodrow Wilsonille ja Thomas R. Marshallille.

## Lähteet
Angelika Beer

**Angelika Beer** (s. 24. toukokuuta 1957 Kiel) on saksalainen poliitikko. Hän kuului Liittouma 90/Vihreät -puolueeseen, mutta erosi siitä maaliskuussa 2009. Marraskuussa 2009 Beer liittyi Saksan piraattipuolueeseen ja keväällä 2012 hänet valittiin piraattipuolueen listalta Schleswig-Holsteinin osavaltion maapäivien jäseneksi.

Beer istui vuosina 2004–2009 Euroopan parlamentissa Euroopan vihreän puolueen jäsenenä. Hän oli silloisen puolueensa edustajana liittopäivillä vuosina 1987–1990 ja 1994–2002 ja toimi puolueen puheenjohtajana vuosina 2002–2004.

Beer on toiminut lääkärin vastaanottoapulaisena sekä asianajajan ja notaarin avustajana. 

## Lähteet

## Aiheesta muualla

* Kotisivut 
*
Paha minut iski

**Paha minut iski** on suomalaisen Kolmas Nainen -rockyhtyeen toinen studioalbumi. Se julkaistiin vuonna 1987.

## Kappaleet
**A-puoli**
#
#
#
#
#
#
#

**B-puoli**
#
#
#
#
#
#
#

Kappaleet "Maanantai" sekä "Raatona maantiellä" sisältyvät vain vuoden 1988 uusintapainokseen.

## Kokoonpano
* Sakari Pesola – kitara
* Pauli Hanhiniemi – laulu
* Timo Löyvä – kitara
* Raimo Valkama – bassokitara
* Pasi Kallioniemi – rummut

## Lähteet
Bastiaan Belder

**Bastiaan ("Bas") Belder** (s. 25. lokakuuta 1946) on alankomaalainen poliitikko, joka oli 1999–2019 Euroopan parlamentin jäsenenä.

Belder syntyi Etelä-Hollannissa sijaitsevassa Ridderkerkin kaupungissa. Belder oli ennen poliittisen uransa urkenemista toiminut opettajan ja toimittajan töissä. Belder aloitti Euroopan parlamentissa vuonna 1999 ja hänen viimeinen kautensa päättyi 2019. Hän kuului Reformoituun puolueeseen ja Euroopan parlamentin jäsenenä Vapaa ja demokraattinen Eurooppa -ryhmään.

## Lähteet
Ivo Belet

**Ivo Maria Robert Belet** (s. 7. kesäkuuta 1959, Sint-Truiden) on belgialainen poliitikko, joka oli 2004–2019 Euroopan parlamentin jäsen. Hän edusti Euroopan kansanpuolueeseen kuuluvaa kristillisdemokraattista CD&V-puoluetta ja istui muun muassa europarlamentin ympäristön, kansanterveyden ja elintarvikkeiden turvallisuuden valiokunnassa.

Koulutukseltaan Belet on kauppatieteiden maisteri (MBA). Hänellä on myös germaanisten kielien filologian tutkinto Leuvenin katolisesta yliopistosta. Ennen poliittisen uransa alkua hän toimi pääasiassa Flanderin yleisradioyhtiö VRT:n palveluksessa journalistina ja uutisankkurina.

Belet toimi vuosina 2006–2020 Hasseltin kunnanvaltuustossa. Hän jätti paikkansa siirtyessään Euroopan komission varapuheenjohtajan Dubravka Šuican varakabinettipäälliköksi.

## Lähteet
Jean-Luc Bennahmias

**Jean-Luc Bennahmias** (s. 2. joulukuuta 1954) on ranskalainen poliitikko. Hän oli aiemmin vihreiden jäsen, mutta kuuluu vuodesta 2007 liberaalidemokraattiseen liikkeeseen. Pariisissa syntynyt Bennahmias on Vihreiden entinen puoluesihteeri. Hän työskenteli toimittajana vuosina 1974–1994.

Bennahmias valittiin Euroopan parlamentin jäseneksi vuonna 2004 ja hän toimi europarlamentissa vuoteen 2014. Vuoteen 2009 hän istui Vihreät / Euroopan vapaa allianssi -ryhmässä ja sen jälkeen Euroopan liberaalidemokraattien liiton ryhmässä.

## Lähteet
Monika Beňová

**Monika Beňová** (s. 15. elokuuta 1968) on slovakialainen poliitikko. Hän istuu Euroopan parlamentissa sen sosiaalidemokraattisen ryhmän jäsenenä.

Beňová syntyi Bratislavassa ja toimi vuosina 2000–2004 Slovakian sosiaalidemokraattisen puolueen varapuheenjohtajana.

## Lähteet

## Aiheesta muualla

*
Irena Belohorská

**Irena Belohorská** (s. 13. maaliskuuta 1948 Piešťany, Tšekkoslovakia) on slovakialainen poliitikko, joka toimi sitoutumattomana Euroopan parlamentin jäsenenä vuosina 2004–2009. Kotimaassaan hän edusti Kansanpuolue – Demokraattisen Slovakian liikettä (LS-HZDS). 

## Ura
Belohorská on koulutukseltaan lääkäri ja toimi useissa korkeissa viroissa 1970- ja 1980-luvuilla. Poliitikoksi hän ryhtyi 1990-luvulla Slovakian itsenäistyessä. Vuoden 1992 vaaleissa hänet valittiin Tšekkoslovakian liittokokoukseen, mutta joutui luopumaan paikastaan samettieron lakkautettua instituution. Belohorská toimi Slovakian terveysministerinä 1993–1994.

Itsenäisen Slovakian ensimmäisissä parlamenttivaaleissa vuonna 1994 hänet valittiin kansallisneuvostoon HZDS-puolueen jäsenä. Hän pysyi parlamentissa aina vuoteen 2004 saakka, kun hänet valittiin Euroopan parlamenttiin vuonna 2004, missä hän työskenteli yhden vaalikauden ajan. 

## Kunnianosoitukset

*  Andrej Hlinkan ritarikunta (1994)

## Lähteet
Isohiirimaki

**Isohiirimaki** eli **hiirimaki** (*Microcebus murinus*) on pikkumakien heimoon kuuluva kädellinen. Se on muiden hiirimakien ohella yksi maailman pienimmistä kädellisistä. Isohiirimaki elää Madagaskarin länsi-, lounais- ja etelärannikoiden metsissä.

## Koko ja ulkonäkö
Isohiirimaki on ainoastaan 10–14 senttimetriä pitkä, häntä mukaan luettuna noin 20–30-senttimetrinen. Se painaa vuodenajasta riippuen 40–70 grammaa. Selkäpuolen väritys on punaisen vivahteita sisältävä harmaa, vatsapuolelta eläin on valkoinen.

## Elintavat
Isohiirimaki on yöeläin. Se käyttää ravinnokseen hedelmiä, kukkia, mettä, hyönteisiä ja pieniä eläimiä. Isohiirimakit elävät noin 15-vuotiaiksi.

## Lähteet
Tuiran Miliisi

**Tuiran Miliisi** on oululainen vuonna 2000 perustettu punk metal -yhtye. Yhtye teki levytyssopimuksen Love Recordsista tutun Atte Blomin kanssa ja julkaisi esikoisalbuminsa vuonna 2007. Yhtyeen keskeinen hahmo, rumpali Allan Seppänen, ei anna haastatteluja ja yhtyeen puhemiehenä on toiminut laulaja-kitaristi Erkki Seppänen. Orkesteri on herättänyt mediaesiintymisellään sekä vihaa että ihastusta tyylistään johtuen. Esimerkiksi MySpace on useaan otteeseen sensuroinut yhtyeen profiilia.

## Jäsenet
* Allan Seppänen – rummut
* Erkki Seppänen – laulu, kitara
* Jere Klami – kitara, taustalaulu
* Antti Karsikas – basso

## Diskografia
;Studialbumit
*
*

;Singlet
*

;Demot
* 
* 

## Lähteet

## Aiheesta muualla
Kotisivut
Louis de Sacy

**Louis de Sacy** (1654 Pariisi – 26. lokakuuta 1727 Pariisi) oli ranskalainen asianajaja ja kirjailija. Hän oli myös Ranskan akatemian jäsen.

De Sacy toimi asianajajana, mutta hän oli vakituinen vieras markiisitar de Lambertin (1647–1733) kirjallisessa salongissa. Hänet valittiin Ranskan akatemiaan 21. helmikuuta 1701 hänen ranskaksi kääntämänsä Plinius nuoremman kuvauksen Vesuviuksen purkautumisesta ja Pompejin tuhosta ansiosta.

Hänen osakseen tuli Charles Perraultin vastaanotto akatemiaan, ja hän vastasi Jacques-Louis de Valonin eli Mimeuren markiisin ja abbé Montagault’n puheisiin. Hän oli yksi niistä neljästä akatemian jäsenestä, jotka halusivat itse haastatella abbé de Saint-Pierreä ennen hänen sulkemistaan akatemian jäsenyydestä.

## Teokset
** Lettres de Pline le Jeune* (1699–1701)
** Traité de l’amitié * (1703)
** Traité de la gloire * (1715)

## Lähteet
Pervenche Berès

**Pervenche Berès** (s. 10. maaliskuuta 1957) on ranskalainen Sosialistisen puolueen poliitikko. Hänestä tuli Euroopan parlamentin jäsen vuonna 1994, ja hänet on valittu uusille kausille vaaleissa 1999, 2004, 2009 ja 2014. 

## Lähteet
Speed badminton

**Crossminton**, aiemmin **Speed badminton** (*Speedminton®*) on Bill Brandesin kehittämä sulkapallon ulkopeliversio. Perinteisen sulkapallon sulka oli kuitenkin liian kevyt tuulisiin olosuhteisiin, ja näin Bill Brandes kehitti Speed Badmintonin. Speedminton on hyvin samankaltainen kuin perinteinen sulkapallokin, mutta itse "sulka" on painavampi. 

Keksijä nimesi pelin aluksi sukkulapalloksi (shuttleball). Vuonna 2001 peli nimettiin uudelleen speed badmintoniksi tai speedmintoniksi. Vuonna 2003 aktiivisia pelaajia oli Saksassa 6000. Huolimatta kasvavista harrastajamääristä, peli on edelleen melko tuntematon erityisesti Saksan ulkopuolella. Joka tapauksessa mestaruudesta kisattiin ensimmäisen kerran Berliinissä 2005.

## Kenttä ja välineet

Peli koostuu kahdesta neliöstä, joiden sivujen pituudet ovat 5,5 m (18 ft). Neliöiden välimatka on 12,8 m (42 ft). Peliä voidaan pelata hyvin myös puolikkaalla tenniskentällä. Mailat ovat samankaltaiset kuin squashissa. Itse pallo on hieman painavampi kuin perinteinen sulkapallo. 

## Säännöt

Pelin tarkoituksena on pyrkiä saamaan "sulka" vastustajan kenttään. Mikäli pallo karkaa vastustajan kentän ulkopuolelle, vastustaja saa pisteen. Erä päättyy kun toinen pelaajista saavuttaa 16 pistettä, peli pelataan kolmesta erävoitosta. Ero pitää kuitenkin olla vähintään kaksi pistettä. Syöttö voidaan suorittaa oman kenttäpuoliskon takaa olan yläkautta syötöllä. Mikäli syöttö suoritetaan omasta neliöstä, tulee syötön tapahtua alakautta.

## Pelin variaatiot

* Doubles : Peliä pelataan kahdella vierekkäisellä kentällä. Kaksinpelissä syöttö tulee suorittaa diagonaalisesti vastassa olevalle pelaajalle. 
* Speeder : Nopeampi peli kuin speedminton, painavampi "sulka"
* Black Lightning: Speedmintonia voidaan pelata yöllä valaisemalla "sulka". 

## Lähteet

*New "Speedminton" Craze Takes Off

## Aiheesta muualla

*Speedmintonin valmistajan kotisivut. Videoita, valokuvia ja muuta tietoa pelistä.
Radiokoomikko

**Radiokoomikko** on radion välityksellä ihmisiä hauskuttava henkilö. Radiokomiikka on verbaalista komiikkaa, kuten esimerkiksi vitsien tai hauskojen juttujen kertomista. 

Tunnettuja suomalaisia radiokoomikkoja ovat muun muassa Alivaltiosihteerin Jyrki Liikka, Simo Frangén ja Pasi Heikura sekä Gösta Sundqvist, Jope Ruonansuu ja Spede Pasanen. Maineikkaita ulkomaalaisia radiokoomikoita ovat olleet Peter Sellers, Spike Milligan ja Harry Secombe.
Sergio Berlato

**Sergio Berlato** (s. 27. heinäkuuta 1959 Vicenza, Italia) on italialainen poliitikko. Hän edustaa Italian veljet-puoluetta. Berlato on aikaisemmin edustanut Alleanza Nazionalea (1999–2009), Vapauden kansaa (2009–2013) ja Forza Italiaa (2013–2014). Berlato on toiminut Euroopan parlamentin jäsenenä 1999–2014 ja uudelleen helmikuusta 2020 lähtien. Hän edustaa Euroopan parlamentissa konservatiivien ja reformistien ryhmää.

## Lähteet
Secret Chiefs 3

**Secret Chiefs 3**, tunnetaan myös nimellä **SC3**, on ryhmä Mr. Bunglen ja Faith No Moren entisen kitaristin Trey Spruancen johtamia muusikoita. Kokoonpano sekä studiossa että live-keikoilla on vaihdellut ryhmän esittäessä monimuotoista musiikkia, kuten surf rockia, persialaista-, intialaista-, ja arabimusiikkia, death metallia, elokuvamusiikkia, elektronista musiikkia ja useita muita genrejä.

## Alkuperäinen kokoonpano
Trey Spruance perusti bändin 1990-luvun puolivälissä yhdessä Mr. Bungle-kavereidensa Trevor Dunnin ja Danny Heifetzin kanssa. Eräitä Secret Chiefs 3:n kanssa levyttäneitä tai esiintyneitä artisteja: viulisti Eyvind Kang, lyömäsoittaja William Winant, entinen Mr. Bunglen jäsen Clinton McKinnon, sekä Estradaspheren jäsenet Timb Harris, Jason Schimmel ja Tim Smolens.

## Diskografia
### Albumit
**[[First Grand Constitution and Bylaws]]* Amarillo Records, ACM-603 (1996)
**[[Second Grand Constitution and Bylaws|Second Grand Constitution and Bylaws: Hurqalya]]* Amarillo Records, ACM-609 (1998)
**[[Eyes of Flesh, Eyes of Flame]]* (livelevy) Web of Mimicry, WoM-002 (1999)
**[[First Grand Constitution and Bylaws Remastered]]* Web of Mimicry, WoM-003 (2000)
**[[Second Grand Constitution and Bylaws|Second Grand Constitution and Bylaws: Hurqalya Remastered]]* Web of Mimicry, WoM-004 (2000)
**[[Book M]]* Web of Mimicry, WoM-006 (2001)
**[[Book of Horizons]]*  Web of Mimicry, WoM-014 (2004)
**[[Path of Most Resistance]]* (kokoelmalevy) (2007)
*** (sovituksia John Zornin Second Masada Songbookista) Tzadik Records #7364 (2008) 

### EP:t
**The Legendary Paper Project* (Split 7" Promo, 1995), sisältäen myös Mr. Bunglen "Platypus", paketissa Mr. Bunglen *[[Disco Volante]]* LP
**The Theatrum of Suprasensory Universes Vol. 1* (Australia Tour 7", 600 kopiota, Amarillo Records 1998)
**Zulfikar II/Zulfikar III* (Limited 7", 1000 kopiota, Mimicry Records, 1998)
*The Electromagnetic Azoth *The Left Hand of Nothingness* / UR *Personnae: Halloween* (7", ltd. 1000 kopiota, 2007)
*Ishraqiyun *Balance of the 19* / The Electromagnetic Azoth *UBIK* (7", ltd. 1000 kopiota, 2007)
*UR *Kultur Vultur* / *Drive* (7", ltd. 1000 kopiota, 2007)
*UR *Circumambulation* / *Labyrinth of Light* (7", ltd. 1000 kopiota, 2007)

### Tulevat julkaisut
**Book of Souls, Folio One* (2013)

## Aiheesta muualla
*Secret Chiefs 3 - Viralliset sivut
*Web of Mimicry - Trey Spruancen levy-yhtiö.
Hikiset siivut

**Hikiset siivut** on suomalaisen Kolmas Nainen -rockyhtyeen kolmas studioalbumi, joka julkaistiin alkuvuonna 1989. Albumilla yhtye siirtyi lähemmäs kypsempää suomirockia, verrattuna kahteen edelliseen boogierock-tyyliseen julkaisuun - tästä esimerkkinä klassikoksi noussut kappale "Äiti pojastaan pappia toivoi". *Hikiset siivut* on ensimmäinen listoille päässyt Kolmas Nainen -levy ja sitä pidetäänkin yhtyeen läpimurtoalbumina.

Albumista julkaistiin uusintapainos vuonna 2000.

## Kappaleet
#
#
#
#
#
#
#
#
#
#
#
#
#
#
#
#
Vinyyliversio sisältää kappaleet 1-13.

## Kokoonpano
* Sakari Pesola – kitara
* Pauli Hanhiniemi – laulu, koskettimet, huuliharppu
* Timo Löyvä – kitara
* Raimo Valkama – basso
* Pasi Kallioniemi – rummut

## Lähteet
Justin Cooper

**Justin Cooper** (s. 17. marraskuuta 1988) on yhdysvaltalainen entinen lapsinäyttelijä, jonka elokuvadebyytti oli elokuvassa *[[Valehtelija, valehtelija]]*, jossa hän esittää Fletcher Reeden (Jim Carrey) poikaa Maxia.

Cooper aloitti näyttelemisen viisivuotiaana, kun hän esiintyi Domino's Pizzan televisiomainoksissa ja vieraana televisiosarjassa *[[Full House]]*. Esiinnyttyään kolme vuotta draamasarjassa *[[General Hospital]]* Cooper esiintyi elokuvassa *Valehtelija, valehtelija*. Myöhemmin Cooper esitti Ville Vallatonta elokuvassa *[[Ville Vallaton iskee jälleen]]*, minkä jälkeen hän esiintyi tilannekomediasarjassa *[[Brother's Keeper]]*, josta hän sai Youth in Film Awards -ehdokkuuden vuoden 1998 parhaasta nuoren miehen esittämästä sivuosasta televisiosarjassa.

## Filmografia
* *[[Valehtelija, valehtelija]]* (1997) – Max Reede
* *[[The Adventures of Ragtime]]* (1998) – Barkley
* *[[Ville Vallaton iskee jälleen]]* (1998) – Ville Vallaton

### Televisiosarjat
* *[[Full House]]* (1993) – Linus Plankin (jaksossa *Support Your Local Parents*)
* *[[The Boys Are Back]]* (1994) – Nicky Hansen
* *[[General Hospital]]* (1996–1998) – Lucas ”Stansbury” Jones
* *[[Isojen poikien leikit]]* (1997) – Ryan
* *[[Seitsemän rohkeaa miestä (televisiosarja)|Seitsemän rohkeaa miestä]]* (1998) – Billy (jaksossa *Witness*)
* *[[Brother's Keeper]]* (1998) – Oscar Waide

## Aiheesta muualla
*
Alfred Hyytinen (jääkäri)

**Alfred Hyytinen** (25. helmikuuta 1896 Lappajärvi – 13. kesäkuuta 1916 Latvia) oli suomalainen jääkäri. Hänen vanhempansa olivat torppari Antti Hyytinen ja Liisa Matintytär. 

Hyytinen, kansakoulun käynyt lappajärveläinen työmies, liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 5. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän haavoittui kranaatin sirpaleesta ja menehtyi siitä aiheutuneeseen verenvuotoon vielä samana päivänä. Hän oli ensimmäinen maailmansodassa kaatunut 27. Jääkäripataljoonan jääkäri ja hänet haudattiin Gallingin kylän lähellä olevaan sotilashautausmaahan Missellä. Kunniamerkit: Jääkärimerkki. 

Jääkäri Heikki Jussila kirjoitti tapahtuneesta seuraavaa: "Ensimmäinen kaatunut jääkäri! Klo 2.00 tienoissa osui ryssän kranaatti 1. Komp. linjalle kaataen jääkäri Hyytisen, kotoisin Lappajärveltä. Se oli hänen osansa!"

Galinin sotilashautausmaalle haudattiin Alfred Hyytisen lisäksi jääkärit Max Kronqvist (kaatunut 25.6.1916) ja Ilmari Pahkajärvi (kaatunut 15.8.1916). 
 
## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* E.Jernström, Jääkärit maailmansodassa Sotateos oy Helsinki 1933
* Suomen sotasurmat 1914–1922 © 2001- Valtioneuvoston kanslia, Suomi Finland
* Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 

## Viitteet
Gadoliniitti

**Gadoliniitti** (Y2FeBe2Si2O10) on melko harvinainen, musta tai vihertävä mineraali. Se on saanut nimensä Johan Gadolinin mukaan, joka vuonna 1794 eristi siitä ennestään tuntemattoman alkuaineen, yttriumin, mistä sai alkunsa harvinaisten maametallien löytöhistoria. 

Yttriumin lisäksi gadoliniitti sisältää toistakin melko harvinaista alkuainetta berylliumia. Joskus osa yttriumista saattaa olla korvautunut muillakin harvinaisilla maametalleilla, kuten ceriumilla, lantaanilla tai neodyymilla. Jos mineraalin ceriumpitoisuus on erityisen korkea, siitä käytetään nimitystä *gadoliniitti-(Ce)*.

Gadoliniitti muistuttaa kiderakenteeltaan timanttia. Vihreät gadoliniittikiteet saattavat olla läpikuultavia, ja tällöin niiden taitekerroin 1,79. Gadoliniitin kovuus on välillä 6,5–7 ja tiheys noin 4,0–4,7&nbsp;kg/dm3, siis selvästi suurempi kuin useimpien epämetallisten mineraalien.

## Lähteet

## Aiheesta muualla
* Mindat: Gadolinite–(Y) 
* Mindat: Gadolinite–(Ce) 
* [Webmineral: Gadolinite-(Y) Mineral Data](http://webmineral.com/data/Gadolinite-(Y).shtml#.VhgAg6Shd9A) 
* [Webmineral: Gadolinite-(Ce) Mineral Data](http://webmineral.com/data/Gadolinite-(Ce).shtml#.VhgA76Shd9A) 
* Handbook of Mineralogy: Gadolinite–(Y)  (pdf)
* Handbook of Mineralogy: Gadolinite–(Ce)  (pdf)
Thijs Berman

**Thijs Berman** (s. 26. syyskuuta 1957) on alankomaalainen Työväenpuolueen poliitikko. Hän syntyi Coevordenissa, Drenthessä, ja sai psykologian maisterin arvon vuonna 1987.

Berman on tehnyt pitkään työtä maansa tiedotusvälineissä, vuodesta 1995 televisio- ja radiojuontajana.

Berman toimi Euroopan parlamentin jäsen vuosina 2004–2014. Alankomaiden Työväenpuolueen jäsenenä hän kuului sosialistien ja demokraattien ryhmään.

## Lähteet

## Aiheesta muualla
*
Hyvää ja kaunista

**Hyvää ja kaunista** on suomalaisen Kolmas Nainen -rock-yhtyeen neljäs studioalbumi. Se julkaistiin vuonna 1990.

Albumi ylsi Suomen virallisen listan ensimmäiselle sijalle, ja se pysyi listalla yhteensä 40 viikkoa.

## Kappaleet
**A-puoli**
# 
# 
# 
# 
# 
# 

**B-puoli**
# 
# 
# 
# 
# 
# 
#  (Ei alkuperäisellä LP-levyllä)

## Kokoonpano
* Sakari Pesola – kitara
* Pauli Hanhiniemi – laulu, piano, huuliharppu
* Timo Kivikangas – kitara
* Raimo Valkama – bassokitara
* Pasi Kallioniemi – rummut

## Kirjallisuutta
* 

## Lähteet
Adam Bielan

**Adam Jerzy Bielan** (s. 12. syyskuuta 1974 Gdańsk, Puola) on puolalainen poliitikko. Hän kuuluu Laki ja oikeus -puolueeseen. Bielan on toimuinut oli Euroopan parlamentin jäsen vuosina 2004–2014, jolloin hän toimi Unioni kansakuntien Euroopan puolesta -ryhmässä. Bielan nousi uudelleen Euroopan parlamentiin heinäkuussa 2019 ja nykyisin hän edustaa konservatiivien ja reformistien ryhmää

## Lähteet

## Aiheesta muualla
Elämän tarkoitus (albumi)

**Elämän tarkoitus** on suomalaisen Kolmannen Naisen viides studioalbumi. Se julkaistiin vuonna 1991.

Albumi ylsi Suomen virallisen listan ensimmäiselle sijalle, ja se pysyi listalla yhteensä 27 viikkoa.

## Kappaleet
**A-puoli**
#
#
#
#
#
#

**B-puoli**
#
#
#
#
#
#

## Kokoonpano
* Sakari Pesola – kitara, gis-soitin
* Pauli Hanhiniemi – laulu, huuliharppu, haitari
* Timo Kivikangas – kitara
* Raimo Valkama – basso
* Pasi Kallioniemi – lyömä-, ravistelu- ja sellaiset soittimet

## Lähteet
Miekkailu kesäolympialaisissa 1948

**[[Kesäolympialaiset 1948|Lontoon kesäolympialaisissa 1948]] [[miekkailu]]ssa** kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa kilpailussa floretilla.

## Mitalistit

## Mitalitaulukko

## Lähteet
*
Tiheän sisään

**Tiheän sisään** on suomalaisen Kolmas Nainen -rockyhtyeen kuudes studioalbumi. Se julkaistiin vuonna 1992. Albumi ylsi Suomen virallisen listan toiselle sijalle, ja pysyi listalla yhteensä 10 viikkoa.

Albumia on myyty 33 280 kappaletta. Se myi ilmestymisvuotenaan kultaa.

## Kappaleet
**A-puoli**
#
#
#
#
#
#

**B-puoli**
#
#
#
#
#
#
#

**CD:llä ja kasetilla**
#

## Kokoonpano
* Sakari Pesola – laulu, kitara, kosketinsoitin
* Pauli Hanhiniemi – laulu, huuliharppu, hanuri, flyygeli
* Timo Kivikangas – kitara
* Raimo Valkama – basso
* Pasi Kallioniemi – rummut, taustalaulu

### Vierailevat muusikot
* Timo Löyvä – taustalaulu
* Kalle Pakkala – taustalaulu
* Johanna Mäki – viulu (kappale 6)
* Seija Puurunen – alttoviulu (kappale 6)
* Ulla Kupiainen – sello (kappale 6)

## Lähteet
Adrie Koster

**Adrie Koster** (s. 18. marraskuuta 1954) on alankomaalainen jalkapallovalmentaja ja entinen pelaaja. 

## Ura pelaajana

Koster pelasi oikeana laitahyökkääjänä Rodassa ja PSV Eindhovenissa. Hänen uransa ei ollut erityisen menestyksekäs ja hän pelasi viimeisen ottelunsa lokakuussa 1983. Alankomaiden maajoukkueessa Koster pelasi vuonna 1978 kolme maaottelua tekemättä maaleja.

## Ura valmentajana

Vuonna 1985 FC Eindhovenin apuvalmentajana valmennusuransa aloittanut Koster on sittemmin valmentanut lukuisissa alankomaalaisseuroissa. Kauden 2006–2007 jälkeen hän jätti RKC Waalwijkin päävalmentajan tehtävät seuran pudottua Eredivisiestä ja siirtyi AFC Ajaxin organisaatioon nuorisovalmentajaksi.

Lokakuussa 2007 Koster nousi Ajaxin päävalmentajaksi, kun Henk ten Cate siirtyi Chelsean organisaatioon apulaisvalmentajaksi. Koster toimi päävalmentajana kauden loppuun onnistumatta johdattamaan Ajaxia minkään kilpailun voittoon. Kauden päätteeksi hän teki tilaa Marco van Bastenille ja siirtyi AFC Ajaxin II-joukkueen valmentajaksi.

Huhtikuussa 2009 Koster siirtyi belgialaisseura Club Bruggen päävalmentajaksi. Helmikuussa 2010 Koster allekirjoitti jatkosopimuksen vuoteen 2011. Koster sai potkut tehtävästään marraskuussa 2011 joukkueen pudottua Belgian cupista ja seuran ollessa liigassa neljäntenä.

Huhtikuussa 2012 Koster allekirjoitti kahden kauden mittaisen sopimuksen KFC Germinal Beerschotin kanssa. Koster sai potkut jo marraskuun lopussa 2012, kun seura oli juuttunut syyskaudella liigan putoamiskamppailuun.

Kesäkuussa 2013 hänestä tuli tunisialaisseura Club Africainin päävalmentaja. Joukkueen menestys ei tyydyttänyt seurajohtoa ja Koster sai potkut tammikuussa 2014.

Syyskuussa 2015 Kosterista tuli osa Bert van Marwijkin valmennustiimiä Saudi-Arabian jalkapallomaajoukkueeseen. Alankomaalaistiimi luotsasi Saudi-Arabian MM-lopputurnaukseen 2018, mutta he saivat potkut syyskuussa 2017.

Huhtikuussa 2018 Koster allekirjoitti sopimuksen Eredivisien Willem II:n kanssa. Hän aloittaa seuran päävalmentajana heinäkuussa. Kosterin johdolla Willem II sijoittui kaudella 2018/19 Eredivisiessä sijalle 10 ja eteni Alankomaiden cupin loppuotteluun. Finaalissa joukkue hävisi AFC Ajaxille 4–0. Finaalitappio oli Kosterin uran toinen.Willem II vs. Ajax  0 - 4 Kaudella 2019/20 Willem II oli liigassa viidentenä, kun sarja keskeytettiin ja myöhemmin peruttiin kokonaan koronapandemian vuoksi. Sijoitus jäi voimaan ja se oli Willem II:n seurahistorian paras pääsarjasijoitus sitten kauden 1998/1999. Kaudella 2020/21 Willem II vajosi Eredivisien putoamiskamppailuun ja seurajohto erotti Kosterin tehtävistään tammikuussa 2021.Willem II neemt afscheid van Adrie Koster 

## Meriitit valmentajana

* Alankomaiden cup
** Hopeaa: 1992, 2019

## Lähteet
Šarūnas Birutis

**Šarūnas Birutis** (s. 20. syyskuuta 1961) on liettualainen poliitikko. Birutis on suorittanut taloustieteen (1984) ja oikeustieteen (2003) tutkinnot. Hän kuuluu maansa Työväenpuolueeseen ja oli Euroopan parlamentin jäsen vuosina 2004–2009 Euroopan liberaalidemokraattien liiton ryhmässä.

## Lähteet
Onnen oikotiellä

**Onnen oikotiellä** on suomalaisen Kolmas Nainen -rockyhtyeen 7. studioalbumi. Se julkaistiin vuonna 1994.

Albumia on myyty runsaat 32&nbsp;000 kappaletta. Sitä myytiin ilmestymisvuotenaan kultalevyyn oikeuttava määrä, ja se nousi Suomen virallisen listan ensimmäiselle sijalle ja pysyteli listalla yhteensä 22 viikkoa.

## Kappaleet
#
#
#
#
#
#
#
#
#
#
#
#
#

## Kokoonpano
* Sakari Pesola – kitara
* Pauli Hanhiniemi – laulu
* Timo Kivikangas – kitara
* Raimo Valkama – basso
* Pasi Kallioniemi – rummut

## Lähteet
Vuosisadan maali

**Vuosisadan maali** (eng. *Goal of the Century* tai *Greatest Goal in FIFA World Cup History*) on arvonimi, joka myönnettiin 1900-luvulla pelattujen jalkapallon maailmanmestaruuskisojen lopputurnausten näyttävimmälle maalille. Voittaja valittiin FIFAn verkkosivulla järjestetyssä yleisöäänestyksessä vuoden 2002 lopputurnauksen yhteydessä.

## Voittaja
Äänestyksen voitti Diego Maradonan Argentiinalle tekemä voittomaali vuoden 1986 MM-kisojen puolivälierässä Englantia vastaan 22. kesäkuuta 1986. Maalin tekohetkellä Argentiina johti ottelua 1–0 Maradonan neljä minuuttia aiemmin tekemällä, myös klassikon asemaan nousseella Jumalan käsi -maalilla.

Ottelun 55. peliminuutilla Héctor Enrique syötti pallon Maradonalle Argentiinan omalla kenttäpuoliskolla. Maradona harhautti yhdellä käännöksellä Peter Reidin sekä Peter Beardsleyn ja lähti kuljettamaan palloa kohti Englannin kenttäpäätyä. Hän ohitti Terry Butcherin ja eteni rangaistusalueen tuntumaan, missä Terry Fenwick odotti Maradonan syöttävän keskellä seuranneelle Jorge Valdanolle. Maradona käytti Fenwickin virhearvion hyödykseen ja jatkoi läpiajoaan maalille kohti vastaan tulevaa Peter Shiltonia. Maradona kiersi vielä Shiltonin ja tuikkasi pallon maaliin samalla hetkellä, kun Butcher tavoitti hänet. Maradonan läpiajolle tuli mittaa 60 metriä ja kymmenessä sekunnissa hän ohitti siis neljä kenttäpelaajaa ja maalivahdin.

Argentiina voitti ottelun lopulta numeroin 2–1, eteni välieriin ja lopulta maailmanmestaruuteen.

## Lopputulokset
*1. Diego Maradona, Argentiina (vs. Englanti, 1986)
*2. Michael Owen, Englanti (vs. Argentiina, 1998)
*3. Pelé, Brasilia (vs. Ruotsi, 1958)
*4. Diego Maradona, Argentiina (vs. Belgia, 1986)
*5. Gheorghe Hagi, Romania (vs. Kolumbia, 1994)
*6. Saeed Owairan, Saudi-Arabia (vs. Belgia, 1994)
*7. Roberto Baggio, Italia (vs. Tšekkoslovakia, 1990)
*8. Carlos Alberto, Brasilia (vs. Italia, 1970)
*9. Lothar Matthäus, Saksa (vs. Jugoslavia, 1990)
*10. Vincenzo Scifo, Belgia (vs. Uruguay, 1990)
Slavi Binev

**Slavi Binev** (; s. 10. joulukuuta 1965 Sofia) on bulgarialainen poliitikko. 

Binev on liikuntatieteiden maisteri. Hän on luonut monipuolisen uran urheilun alalla, ja hän on taekwondon Euroopan-mestari vuodelta 1992. 

Poliitikkona Binev edustaa kotimaassaan *Natsionalen Sǎjuz Ataka* -puoluetta. Hänet valittiin vuonna 2007 Euroopan parlamenttiin, jonka jäsenenä hän kuului  Vapaa ja demokraattinen Eurooppa -ryhmään. Binev jäi pois europarlamentista vuonna 2014.

## Lähteet

## Aiheesta muualla

*
Matti Nykänen (jääkäri)

**Matti Nykänen** () oli suomalainen jääkäri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Hän oli yksi niistä harvoista jääkäreistä, jotka Jääkäripataljoona 27 menetti tappioina itärintamalla.  

## Perhe ja koulutus
Nykäsen vanhemmat olivat työmies Erkki Nykänen ja Anna Juhontytär. Nykänen kävi kansakoulun.  

## Jääkärikausi

Nykänen työskenteli työmiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 5. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän haavoittui pahasti kranaatin sirpaleista rumputulessa 25. kesäkuuta 1916. Hän menehtyi seuraavana päivänä saamiinsa haavoihin (verenvuotoon) Skrabben kenttäsairaalassa. Kuollessaan hän oli naimaton ja hänet haudattiin Skrabben luona olevaan sotilashautausmaahan. 

Kunniamerkit:  Jääkärimerkki. 

## Lähteet
* Jernström, E., *Jääkärit maailmansodassa*. Sotateos Oy, Helsinki 1933.
* *Suomen jääkärien elämäkerrasto*. Puolustusministeriön Sotahistoriallisen toimiston julkaisuja IV. WSOY, Porvoo 1938.
* *Suomalaiset ensimmäisessä maailmansodassa*. Toim. Lars Westerlund. Valtioneuvoston kanslian julkaisu 6/2004.  
* *Suomen sotasurmat 1914–1922*. Valtioneuvoston kanslia, 2001.

### Viitteet
Robert O. Mendelsohn

**Robert O. Mendelsohn** (s. 1952 New York, New York, Yhdysvallat) on yhdysvaltalainen ympäristöekonomisti.

Hän on merkittävä henkilö maapallon lämpenemiseen liittyvissä taloudellisissa kysymyksissä. Hän on esimerkiksi ollut tekemässä ensimmäistä Kööpenhaminan konsensus -raporttia.

Hänellä on professuuri Yalen yliopistossa.

## Lähteet
Johannes Blokland

**Johannes ("Hans") Blokland** (s. 5. maaliskuuta 1943) on alankomaalainen poliitikko. Hän kuuluu *ChristenUnie - Staatkundig Gereformeerde Partij* -puolueeseen ja oli Euroopan parlamentin jäsen vuosina 1994–2009. Europarlamentissa hän kuului Itsenäisyys/demokratia-ryhmään.

Blokland syntyi Oegstgeestissä, Etelä-Hollannissa, ja sai taloustieteen tohtorinarvon vuonna 1976.

## Lähteet

## Aiheesta muualla
*
Godfrey Bloom

**Godfrey Bloom** (s. 22. marraskuuta 1949 Lontoo) on brittiläinen Itsenäisyyspuolueen poliitikko. Hän kuului vuosina 2004–2014 Euroopan parlamenttiin, jossa hän on Itsenäisyys/demokratia -ryhmän jäsen ja myöhemmin sitoutumaton.

## Lähteet
Luettelo televisiosarjan 24 jaksoista

*[[24 (televisiosarja)|24]]* on yhdysvaltalainen toiminta/jännitys -draamasarja, jonka ovat luoneet Joel Surnow ja Robert Cochran.

## Ensimmäinen tuotantokausi: 2001–2002

## Toinen tuotantokausi: 2002–2003

## Kolmas tuotantokausi: 2003–2004

## Neljäs tuotantokausi: 2005

## Viides tuotantokausi: 2006

## Kuudes tuotantokausi: 2007

## Seitsemäs tuotantokausi: 2009
Reimer Böge

**Reimer Böge** (s. 18. joulukuuta 1951) on saksalainen poliitikko, joka kuuluu Saksan kristillisdemokraattiseen unioniin. Hän toimi vuosina 1989–2019 Euroopan parlamentin jäsenenä Euroopan kansanpuolueen ryhmässä.

Böge syntyi Hasenmoorissa, joka sijaitsee Schleswig-Holsteinin osavaltiossa pohjoisessa Saksassa. Hän on agronomi (1976) ja liittyi puolueeseensa vuonna 1975. Hänestä tehtiin vuonna 1998 *Bundesverdienstkreuzin* ritari. 

## Lähteet

## Aiheesta muualla

* Kotisivut 
*
Herbert Bösch

**Herbert Bösch** (s. 11. syyskuuta 1954 Feldkirch, Vorarlberg) on itävaltalainen Sosiaalidemokraattisen puolueen poliitikko. Hän kuului Euroopan parlamenttiin vuosina 1995–2009.

## Lähteet
Jättiläistaskurapu

**Jättiläistaskurapu** (*Macrocheira kaempferi*) on suurin nykyään elävä niveljalkainen. Tämän hämähäkkirapujen yläheimoon (Majoidea) kuuluvan äyriäisen eturaajojen kärkiväli voi olla 3,7 metriä. Soikio- tai kolmiomaisen, väriltään oranssin selkäkilven leveys voi olla yli 30&nbsp;cm ja pituus 40&nbsp;cm, ja eläimen paino jopa 20&nbsp;kg. Saksellisten eturaajojen lisäksi ravulla on kahdeksan ohutta kävelyraajaa. Sakset ovat raajojen kokoon nähden pienet.

Jättiläistaskurapu elää luonnonvaraisena Tyynenmeren pohjalla Japanin, Taiwanin ja Kiinan edustalla, runsaimmillaan 200–300 metrin syvyydessä. Keväisin se siirtyy lisääntymään matalampaan veteen, noin 50 metriin.

Jättiläistaskuravun kulku on hidasliikkeisen arvokasta. Kaikkiruokaisena se syö muun muassa raatoja ja merenpohjan nilviäisiä. Se kerää kuorensa päälle matkustajia kuten sienielämiä suojautuakseen pedoilta kuten mustekaloilta.

Rapua pyydetään ravinnoksi ja matkamuistotarpeisiin, mutta erityisen herkullisena sitä ei pidetä. Jättiläistaskurapuja on näytteillä useissa akvaarioissa.

Jättiläistaskurapu on *Macrocheira*-suvun ainoa nykyisin elossa oleva laji, mutta suvusta tunnetaan hyvin vanhoja fossiileja.

## Lähteet
*Japanse reuzenkrab. Naturalis Museum. 

### Viitteet
Miekkailu kesäolympialaisissa 1952

**[[Kesäolympialaiset 1952|Helsingin kesäolympialaisissa 1952]] [[miekkailu]]ssa** kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa kilpailussa floretilla.

Miekkailumitaleista kilpailtiin 12 päivän ajan Espoon Westendin tennishallissa. Kilpailuihin osallistui 250 miestä ja 37 naista 32 maasta. Unkari, Ranska ja Italia olivat hallitsevat maat, sillä kaikki kultamitalit menivät näihin valtioihin.

## Kilpailutapahtumat
### Miehet
Floretin joukkuekilpailussa Ranska ja Italia olivat ylivoimaisia. Ranskalle meni lajin mestaruus. Kaikki finalistit olivat mukana myös henkilökohtaisessa kilpailussa, jonka voitti Ranskan Christian d’Oriola.

Kalvassa ranskalaiset epäonnistuivat yllättäen todella pahasti. Lontoon mestaruuttaan puolustaneet ranskalaiset tippuivat joukkuekilpailussa jo toisella kierroksella, eikä henkilökohtaisessa kilpailussa yksikään ranskalainen yltänyt finaalikierroksille. Italia voitti joukkuekilpailun ja henkilökohtaisen kilpailun ykkönen oli Edoardo Mangiarotti, joka oli ollut floretissakin toisena. Edoardon veli Dario sijoittui kalvassa hopealle.

Italia haastoi säilässä Unkarin jota oli yrittänyt tiputtaa lajin valtaistuimelta jo neljännesvuosisadan ajan. Helsingissä kilpailu oli tasainen, mutta Unkari otti jälleen joukkuemestaruuden. Henkilökohtaisessa kilpailussa unkarilaiset veivät kolmoisvoiton järjestyksessä Pál Kovács, Aladár Gerevich ja Tibor Berczelly, joka oli ratkaissut joukkuekilpailun.

### Naiset
Naisten ainoassa lajissa floretissa koettiin yllätys, kun kaksinkertainen olympiavoittaja Unkarin Ilona Elek jätettiin hopealle. Italialainen Irene Camber kaatoi hänet finaalissa. Camber ei ollut yltänyt Lontoossa edes välieräkierroksille, eikä ollut olympialaisten välilläkään erityisesti kunnostautunut. Helsingissä hänet kuitenkin kruunattiin olympiavoittajana.

## Mitalistit

:Tilastojen lähde: 

## Mitalitaulukko

## Lähteet
* 
*

### Viitteet
Jens-Peter Bonde

**Jens-Peter Bonde** (27. maaliskuuta 1948 – 4. huhtikuuta 2021) oli tanskalainen poliitikko. Hän kuului euroskeptiseen JuniBevægelsen-puolueeseen ja oli Euroopan parlamentin jäsen vuodesta 1979 vuoteen 2008.

Bonde kuului Euroopan parlamentissa Itsenäisyys/demokratia-ryhmään. Parlamentista lähdettyäänkin hän jatkoi muun muassa Lissabonin sopimuksen vastaista kampanjointia.

Bonde syntyi Åbenråssa. Hän suoritti ylioppilastutkintonsa vuonna 1966 ja opiskeli sen jälkeen valtiotiedettä vuoteen 1974. Hän työskenteli toimittajana ja oli JuniBevægelsen-liikkeen perustajajäseniä vuonna 1992. Hän julkaisi useita kirjoja paitsi tanskaksi, myös englannin kielellä.

## Lähteet
Max Kronqvist

**Max August Kronqvist** () oli suomalainen jääkäri.  

## Perhetausta
Hänen vanhempansa olivat työmies August Vilhelm Kronqvist ja Ida Augusta Wörgren.

## Opinnot ja harrastukset
Hän kävi kansakoulun ja Pietarsaaren käsityökoulun. Vapaa-aikanaan hän oli kova urheilumies ja perustikin aikanaan urheiluseura Sportin, minkä johtokunnan jäsenenä hän myös toimi. Hän oli myös Jakobstads brottningsklubb-nimisen painiseuran perustaja. 

## Jääkärikausi

Kronqvist työskenteli tehdastyöläisenä Pietarsaaressa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 11. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän koki kohtalonsa joutumalla omalla vartiovuorollaan vihollisen kovaan rumputuleen 25. kesäkuuta 1916 ja menehtyi samalla saamiinsa haavoihin. Kuollessaan hän oli naimaton. Kronqvist haudattiin Gallingin sotilashautausmaahan. **Kunniamerkit**: Jääkärimerkki.

## Lähteet
* E.Jernström, Jääkärit maailmansodassa Sotateos oy Helsinki 1933
* Suomen sotasurmat 1914-1922 © 2001- Valtioneuvoston kanslia, Suomi Finland
* Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Jana Bobošíková

**Jana Bobošíková** (s. 29. elokuuta 1964 Praha) on tšekkiläinen poliitikko ja Euroopan parlamentin sitoutumaton jäsen vuosina 2004–2009. Hän syntyi ja opiskeli Prahassa. Hän on poliitikon uransa jälkeen toiminut television politiikka- ja talousohjelmien juontajana.  

## Lähteet
Guy Bono

**Guy Bono** (s. 30. huhtikuuta 1953) on ranskalainen Sosialistisen puolueen poliitikko ja vuosina 2004–2009 sosiaalidemokraattisen ryhmän jäsen Euroopan parlamentissa. Hän syntyi Béjassa, Tunisiassa.

## Lähteet
Risto Tainio (maaherra)

**Risto Adrian Tainio** () oli suomalainen hallintomies, varatuomari ja Hämeen läänin maaherra vuosina 1979–1994.

Risto Tainio vietti lapsuutensa ja nuoruutensa Tyrvään Asemanmäessä eli niin sanotussa Nälkälänmäessä. Hänen vanhempansa olivat Adrian Tainio (ent. Renvall) ja Bertta Rinne. Hän tuli ylioppilaaksi Tyrvään yhteiskoulusta Vammalasta vuonna 1948. Hän valmistui lakitieteen kandidaatiksi Helsingin yliopistosta 1956 ja sai varatuomarin arvon 1958.

Tainio oli Pirkanmaan Maakuntaliiton toiminnanjohtajana 1959–1962, Työväen Keskinäisen Vakuutusyhtiön Turvan toimitusjohtajana 1967–1979 ja Hämeen läänin maaherrana 1979–1994. Puoluetaustaltaan Tainio oli sosialidemokraatti.

Risto Tainion tytär, lääketieteen tohtori Hanna Tainio, on ollut näkyvästi mukana Tampereen kunnallispolitiikassa ja toimi SDP:n kansanedustajana vuosina 2011–2015.

## Lähteet
* *Suomi-Fakta* (WSOY, 2002)
* *Suomen lakimiehet 2003*

## Aiheesta muualla
* Risto Tainion muistokirjoitus Helsingin Sanomissa
Vito Bonsignore

**Vito Bonsignore** (s. 3. heinäkuuta 1943) on italialainen poliitikko. Hän kuuluu  Nuovo Centrodestra -puolueeseen.

Bonsignore istui Italian parlamentissa vuosina 1987–1994 ja oli Euroopan parlamentin jäsen vuosina 2004–2009. Europarlamentissa hän toimi Euroopan kansanpuolueen ryhmässä ja oli sen varapuheenjohtajana. 

## Lähteet
Annika Takala

**Annika Maria Takala** (o.s. **Uotila**; 3. lokakuuta 1921 Sortavala – 29. huhtikuuta 1996 Helsinki) oli suomalainen psykologi ja kasvatustieteilijä. Takala toimi Jyväskylän yliopiston kasvatustieteen apulaisprofessorina 1960–1971, Joensuun yliopiston käytännöllisen kasvatustieteen professorina 1971–1984 ja Suomen Akatemian tutkijaprofessorina 1978–1981. Hän tutki kasvatuspsykologiaa ja -sosiologiaa, erityisesti sosiaalistumista, ja julkaisi muun muassa teokset *Lapsen henkinen kasvu ja sen ohjaaminen* (1960), *Uuden sukupolven vaihtoehdot* (1974), *Ihmiseksi kasvaminen* (1997). Puolisonsa professori Martti Takalan kanssa hän julkaisi teoksen *Psykologinen kehitys lapsuusiässä*. Tutkimusraportissaan *Peruskoulun oppilaiden kognitiivisesta, sosiaalisesta ja eettisestä kehityksestä heidän kirjoittamiensa aineiden valossa* (Joensuun korkeakoulu 1981) hän muun muassa osoitti peruskoulun merkityksen lasten tiedollisessa kehityksessä kauan ennen PISA-tutkimuksia.

Takala väitteli filosofian tohtoriksi Helsingin yliopistossa vuonna 1953. Hän oli tieteidenvälisen kasvatuksentutkimuksen uranuurtajia Suomessa. Hän kirjoitti ja toimitti muun muassa kansainvälisyyskasvatuksesta ja koulutuksen taloustieteestä.
__NOTOC__
## Julkaisut
* Oppilaiden ja opettajien suorittamista persoonallisuuspiirteiden arvioinneista (väitöskirja), 1953.
* Lapsuuden psykologia (yhdessä Martti Takalan kanssa), 1953
* Uuden sukupolven vaihtoehdot, 1974. 
* Psykologinen kehitys lapsuusiässä (yhdessä Martti Takalan kanssa), 1980.

## Lähteet
* *Suomi-Fakta* (WSOY, 2002)

### Viitteet

## Kirjallisuutta
* Seppo, Simo (toim.): *Ihmisen kasvu ja sosiaalistuminen.* (Juhlakirja.) Joensuun korkeakoulun julkaisuja. Joensuu 1981.